2021. gada 31. augustā Noteikumi Nr. 599

Rīgā (prot. Nr. 58 19. §)

Grozījumi Ministru kabineta 2008. gada 14. jūlija noteikumos Nr. 559 "Invazīvo augu sugas – Sosnovska latvāņa – izplatības ierobežošanas noteikumi"

Izdoti saskaņā ar

Augu aizsardzības likuma

5. panta 15. punktu

Izdarīt Ministru kabineta 2008. gada 14. jūlija noteikumos Nr. 559 "Invazīvo augu sugas – Sosnovska latvāņa – izplatības ierobežošanas noteikumi" (Latvijas Vēstnesis, 2008, 122. nr.; 2014, 174. nr.) šādus grozījumus:

1. Aizstāt noteikumu tekstā vārdus "republikas pilsēta" (attiecīgā skaitlī un locījumā) ar vārdu "valstspilsēta" (attiecīgā skaitlī un locījumā).

2. Aizstāt 31. punktā vārdus "un dzer daudz šķidruma (minerālūdeni, ūdeni, siltu tēju)" ar vārdiem "dzer daudz šķidruma (piemēram, minerālūdeni, ūdeni, siltu tēju) un vēršas pēc medicīniskās palīdzības, ja nepieciešams".

3. Svītrot pielikuma 29. punktā vārdus "kuru sastāvā ir darbīgā viela – glifosāts".

4. Svītrot pielikuma 31. un 32. punktu.

5. Izteikt pielikuma 33. punktu šādā redakcijā:

"33. Augu aizsardzības līdzekļus lieto, ievērojot reģistrētās devas, marķējumā norādītās lietošanas prasības un augu aizsardzības līdzekļu lietošanu regulējošo normatīvo aktu prasības."

6. Aizstāt pielikuma 34. punktā vārdus un skaitļus "kad masveidā parādījušies jaunie latvāņa dīgsti, – 2–3 reizes sezonā" ar vārdiem "kad masveidā parādījušies jaunie latvāņa dīgsti".

7. Aizstāt pielikuma 36. punktā vārdus "glifosāta preparātiem" ar vārdiem "augu aizsardzības līdzekļiem".

8. Svītrot pielikuma 38. punktu.

Ministru prezidents A. K. Kariņš

Zemkopības ministrs K. Gerhards